钦定古今图书集成/明伦汇编/官常典/第292卷 > 赵师民
## 钦定古今图书集成/明伦汇编/官常典/第292卷 > 赵师民

按《宋史》本传：“师民，字周翰，青州临淄人。九岁能属文，
举进士第。孙奭辟兖州说书，领诸城主簿。师民学问
精博，奭自以为不及，夏竦尤所奇重，称为盛德君子。
论其文行，愿回两子恩，授以京秩，除齐州推官、青州
教授、天平军节度推官。年五十来京师，近臣张观、宋
郊、王尧臣、庞籍、韩琦、明镐列荐，为国子监直讲，兼润”、
冀二王宫教授，改著作佐郎、宗正寺主簿，加崇文院
检讨、崇正殿说书，迁宗正丞。会赵元昊反，罢进讲。师
民上书陈十五事：“一曰咨辅相，二曰命将帅，三曰柬
侍从，四曰择守宰，五曰治军旅，六曰修边防，七曰求
谏诤，八曰延讲诵，九曰革贡举，十曰久官政，十一曰
谨财用，十二曰不遗年，十三曰容诽”谤，十四曰除忌
讳，十五曰慎出令。因献《劝讲箴》。明年春，帝遂御迎阳
门，召近臣观图画，复命讲读经史。师民见朝廷厌兵，
屈意以招元昊，内不能平，乃上言请任方面以图报
效。迁天章阁侍讲、同知贡举，进待制、同判宗正寺。尝
讲《诗》“如彼泉流”，曰：“水之初出，喻王政之发。顺行则通，
通故清洁；逆乱则壅，壅故浊败。贤人用则王政通而
世清平；邪人进则王泽壅而世浊败。幽王失道，用邪
绌正，正不胜邪，虽有善人，不能为治，亦将相牵而沦
于污浊也。”帝曰：“水何以喻政？”对曰：“水者，顺行而润下，
利万物，故以喻政。此于比兴义最大。”后讲《论语问修
文德》曰：“文者，经天纬地之总称。君人之道，抚之以仁，
制之以义，接之以礼，讲之以信，皆是。”帝曰：“然。其所先
者，无若信也。”曰：“信者，天下之大本，仁义礼乐，皆必由
之。此实至道之要。”复问钻燧改火。曰：“古之圣王举动
必顺天时，所以四时变，火随木色。近世渐务苟简，以
为非治具而遂废之，至其万事，皆不如古。”又问：“子夏、
子张所言交道孰胜？”曰：“圣哲之道，舍覆广大，与天地
参，善者有以进德，恶者俾之改行，子张之言为优。”他
日读《汉记》，问长安城，众莫能知，共推师民。因陈自古
都壅年世，旧址所在，若画诸掌。帝悦曰：“何其所记如
此！”在经筵十馀年，甚见器异。尝盛夏属疾家居，帝飞
白书团扇为“和平”字，赐以寄意。累请补郡，除龙图阁
直学士、知耀州。帝自写诗宠行，目以儒林旧德。将行，
上疏曰：“近睹太阳食于正朔，此虽阴阳之事，亦虑是
天意，欲以感动圣心。臣非瞽史，不知天道，但率愚意
言之。其月在亥，亥为水，水为正阴。其日在丙，丙为正
阳。月掩日，阴侵阳，下蔽上之象也。《诗》曰：‘十月之交，朔
日辛卯’。又曰：‘彼月而微，此日而微’。谓以阴奸阳，失其
叙也。又曰：‘百川沸腾，山冢崒崩，高岸为谷，深谷为陵’。”
谓下陵上侵其权也。又曰“皇父卿士，番惟，司徒，家伯，
冢宰仲允，膳夫棸子，内史，蹶维趣马，楀维，师氏。”谓大
小之臣，有不得其人者也。宗周之间，时王失德，今而
引喻，盖事有所譬，固当不讳。凡天之示象，由人君有
失，不然则下蔽其上。古人君之失，不过暴虐、怠“慢、奢
侈纵改，不师古始舍是，何失道之有？今圣心慈仁恭
勤，俭约自检，动循典礼如此，自非下蒙上邪挠正，使
主恩不下究，而谁之咎欤望陛下朝夕咨于丞弼心
膂之臣，洎左右近侍耳目之官，其忠而纯者与之慎
东内外百执事及州县牧宰，使主恩究于下，不为群邪所蔽塞，则亿兆之幸也。”三迁刑部郎中，复领宗正，
卒。师民淳静刚敏，举止凝重。幼丧父，哀感，不畜婢妾，
年四十四始婚。志尚清远，专以读书为事。性极慈恕，
勤于吏治，政有惠爱。尝奏蠲陜西旱租，又欲论榷酤
诸弊，会仁宗不豫而止。尝患近世官失其守，作《正官
名》，议多不载。有集三十卷。子彦若，试中书舍人。